ຊຸກຍູ້ການຮ່ວມມືເສດຖະກິດລະຫວ່າງຫວຽດນາມ ແລະ ລັດ Hessen ຂອງເຢຍລະມັນ
(vovworld)- ກອງປະຊຸມສຳມະນາ “ຫວຽດນາມ - ບັນດາກາລະໂອກາດລົງທຶນ” ດຳເນີນໃນວັນທີ 24/4 ຢູ່ ນະຄອນ Frankfurt am Main, ລັດ Hessen ເຢຍລະມັນ ໂດຍມີການເຂົ້າຮ່ວມຂອງວິສາຫະກິດເກືອບ 40 ແຫ່ງຂອງລັດ Hessen. ທີ່ກອງປະຊຸມສຳມະນາ, ທ່ານ Carola Paschola, ຫົວຫນ້າຄະນະສາກົນ ຂຶ້ນກັບຄະນະເສດຖະກິດ ຂອງພັກພັນທະມິດປະຊາທິປະໄຕສາສະຫນາກິດສະຕັງ ໄດ້ແນະນຳໂດຍສັງເຂບກ່ຽວກັບສະພາບການຮ່ວມມືດ້ານເສດຖະກິດລະຫວ່າງ ເຢຍລະມັນ ແລະ ຫວຽດນາມ ໃນໄລຍະຜ່ານມາ. ສ່ວນທ່ານ ດືກດວ່ານຊວນຮືງ ເອກອັກຄະລັດຖະທູດຫວຽດນາມ ປະຈຳເຢຍລະມັນ ໄດ້ເນັ້ນຫນັກບັນດາຜົນງານພົ້ນເດັ່ນ ແລະ ບັນດາກາລະໂອກາດການລົງທຶນສຳລັບບັນດານັກລົງທຶນຕ່າງປະເທດຢູ່ຫວຽດນາມ. ບັນດາຜູ້ແທນເຂົ້າຮ່ວມກອງປະຊຸມສຳມະນາລ້ວນແຕ່ໃຫ້ຂໍ້ສັງເກດລວມວ່າ ບັນດາວິສາຫະກິດເຢຍລະມັນ, ໃນນັ້ນ ມີບັນດາວິສາຫະກິດ ລັດ Hessen ພວມມີຫລາຍປັດໄຈສະດວກເພື່ອຍູ້ແຮງການຮ່ວມມືດຳເນີນທຸລະກິດ ແລະ ລົງທຶນຢູ່ຫວຽດນາມຫລາຍກວ່າອີກ.